תקנות נכי רדיפות הנאצים (קביעת דרגת נכות)

{{ח:התחלה}}
{{ח:כותרת|תקנות נכי רדיפות הנאצים (קביעת דרגת נכות), התשמ״ד–1983}}

{{ח:פתיח-התחלה}}
{{ח:תיבה|ק״ת תשמ״ד, 26|תקנות נכי רדיפות הנאצים (קביעת דרגת נכות)|https://olaw.org.il/takanot/takanot-4530.pdf}}; {{ח:תיבה|תשע״ד, 19|תיקון|https://olaw.org.il/takanot/takanot-7289.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק נכי רדיפות הנאצים#סעיף 8|סעיפים 8}}, {{ח:חיצוני|חוק נכי רדיפות הנאצים#סעיף 9|9}} {{ח:חיצוני|חוק נכי רדיפות הנאצים#סעיף 24|ו־24}} {{ח:חיצוני|חוק נכי רדיפות הנאצים|לחוק נכי רדיפות הנאצים, התשי״ז–1957}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: קביעת דרגת נכות}}

{{ח:פנימי|פרק ב סימן א|סימן א׳: ועדה רפואית}}

{{ח:פנימי|פרק ב סימן ב|סימן ב׳: ועדה רפואית עליונה}}

{{ח:פנימי|פרק ב סימן ג|סימן ג׳: דיון מחדש וקביעת דרגת נכות שנית}}

{{ח:פנימי|פרק ג|פרק ג׳: הוראות שונות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”התוספת“ – {{ח:חיצוני|תקנות הביטוח הלאומי (קביעת דרגות נכות לנפגעי עבודה)#תוספת|התוספת לתקנות הביטוח}};
{{ח:ת|סוג=הגדרה}} ”מבחנים“ – רשימת הפגימות {{ח:חיצוני|תקנות הביטוח הלאומי (קביעת דרגות נכות לנפגעי עבודה)#תוספת|שבתוספת}} ואחוזי הנכות שלצידה של כל אחת מהן;
{{ח:ת|סוג=הגדרה}} ”מזכיר“ – מי שהרשות המוסמכת מינתה להיות מזכיר ועדות לפי תקנות אלה;
{{ח:ת|סוג=הגדרה}} ”נכות מוכרת“ – נכות הנובעת ממחלה, החמרת מחלה או חבלה של נכה ואשר אילולא הנאמר בהסכם בין מדינת ישראל לבין הרפובליקה הפדרלית של גרמניה מיום ב׳ באלול התשי״ב (10 בספטמבר 1952) ובמכתב מס׳ 1א שבו, היה זכאי בגלל אותה פגימה לתגמול, קיצבה או פיצוי אחר מאת הרפובליקה הפדרלית של גרמניה;
{{ח:ת|סוג=הגדרה}} ”פגימה“ – כל אחת מן המחלות, הפגיעות או הליקויים המנויים {{ח:חיצוני|תקנות הביטוח הלאומי (קביעת דרגות נכות לנפגעי עבודה)#תוספת|בתוספת}};
{{ח:ת|סוג=הגדרה}} ”פגימה מוכרת“ – פגימה שהיא נכות מוכרת;
{{ח:ת|סוג=הגדרה}} ”תקנות הביטוח“ – {{ח:חיצוני|תקנות הביטוח הלאומי (קביעת דרגות נכות לנפגעי עבודה)|תקנות הביטוח הלאומי (קביעת דרגות נכות לנפגעי עבודה), התשט״ז–1956}}.

{{ח:קטע2|פרק ב|פרק ב׳: קביעת דרגת נכות}}
{{ח:קטע3|פרק ב סימן א|סימן א׳: ועדה רפואית}}

{{ח:סעיף|2|קביעת דרגת נכות בידי ועדה}}
{{ח:ת}} דרגת נכות של נכה תיקבע בידי ועדה רפואית שנתמנתה לפי {{ח:חיצוני|חוק נכי המלחמה בנאצים#סעיף 6|סעיף 6(א) לחוק נכי המלחמה בנאצים, התשי״ד–1954}} (להלן – הועדה).

{{ח:סעיף|2א|עיגול דרגות|תיקון: תשע״ד}}
{{ח:ת}} נקבעה דרגת נכות לפי תקנות אלה, והדרגה מבוטאת בשבר אחר השלם, יעוגל השבר לשלם כלפי מעלה.

{{ח:סעיף|3|אופן הרכבת הועדה ודרכי עבודתה}}
{{ח:ת}} {{ח:חיצוני|תקנות נכי המלחמה בנאצים (ועדה רפואית)|תקנות נכי המלחמה בנאצים (ועדה רפואית), התשט״ו–1954}}, יחולו על אופן הרכבת הועדה ודרכי עבודתה.

{{ח:סעיף|4|קביעת דרגת נכות על פי מסמכים}}
{{ח:ת}} הועדה רשאית, בהסכמת הנכה והרשות המוסמכת, לקבוע את דרגת נכותו של הנכה על סמך מסמכים רפואיים בלבד, מבלי לבדוק את הנכה.

{{ח:סעיף|5|בדיקה במקום הימצא הנכה}}
{{ח:ת}} אישר יושב ראש הועדה כי נבצר מהנכה, בגלל מצב בריאותו, להתייצב בפני הועדה במקום הנקוב בהזמנה, תבדוק הועדה את הנכה במקום הימצאו.

{{ח:סעיף|6|אי־התייצבות לבדיקה או אי־מילוי אחרי הוראות הועדה}}
{{ח:ת}} לא התייצב הנכה בפני הועדה במועד הנקוב בהודעה שנמסרה לו או במועד אחר שהיא קבעה, מבלי שהודיע למזכיר על כך בכתב לפני המועד כאמור או מבלי שנתן סיבה מתקבלת על דעת יושב ראש הועדה לאי־התייצבותו, או לא מילא אחרי הוראות הועדה שניתנו לענין קביעת דרגת הנכות, ישלם הנכה לרשות המוסמכת, לפי דרישתה, את ההוצאות שנגרמו לה עקב כך, ואם אין הוראה אחרת מאת הרשות המוסמכת לא תיקבע דרגת הנכות אלא לאחר שהנכה שילם לרשות המוסמכת את ההוצאות האמורות.

{{ח:סעיף|7|נוכחות זרים בשעת הבדיקה}}
{{ח:ת}} הועדה תבדוק את הנכה ביחידות, אך רשאית היא להתיר לזולת להיות נוכח בשעת הבדיקה.

{{ח:סעיף|8|דרגת נכות}}
{{ח:ת}} דרגת נכותו של נכה, שנפגם פגימה מוכרת אחת, היא אחוזי הנכות שנקבעו לאותה פגימה במבחנים.

{{ח:סעיף|9|דרגת נכות מורכבת}}
{{ח:ת}} דרגת נכותו של נכה, שנפגם מספר פגימות מוכרות, היא הסכום של אחוזי הנכות שנקבעו במבחנים לאותן פגימות החלים על אותו נכה, שיחושב באופן ובסדר המפורטים להלן:
{{ח:תת|(1)}} בעד הפגימה שנקבע לה אחוז הנכות הראשון במעלה – אחוז הנכות שנקבע כאמור;
{{ח:תת|(2)}} בעד הפגימה שנקבע לה אחוז נכות שני במעלה – מספר אחוזים מן הכושר המופחת כמספר אחוזי הנכות שנקבעו לאותה פגימה במבחנים;
{{ח:תת|(3)}} בעד הפגימה שנקבע לה אחוז הנכות השלישי במעלה – מספר האחוזים מן הכושר המופחת האחרון כמספר אחוזי הנכות שנקבעו לאותה פגימה במבחנים, וכן הלאה.

{{ח:סעיף|10|דרגת נכות בקשיון ובשיתוק}}
{{ח:תת|(א)}} בקביעת דרגת נכותו של נכה שנפגם –
{{ח:תתת|(1)}} בקשיון או בהגבלת תנועה של פרק גדול אחד – לא יובא בחשבון הנזק שנגרם לשרירים הפועלים באותו פרק;
{{ח:תתת|(2)}} בשיתוק עצב גדול אחד – לא יובאו בחשבון שיתוק סעיפי אותו עצב או נזק שנגרם לשרירים המעוצבים על ידיו.
{{ח:תת|(ב)}} נכה שנפגם פגימות מוכרות בכמה קבוצות שרירים הפועלים על אותו קטע, ולאחת הפגימות האמורות, שנקבעו לה אחוזי הנכות הגבוהים ביותר בהשוואה ליתר הפגימות, היתה צורה שפורשה –
{{ח:תתת|(1)}} כצורה קלה – תיקבע דרגת נכותו של הנכה במספר אחוזי הנכות שנקבעו למבחן שבו הפגימה האמורה הוגדרה כצורה בינונית;
{{ח:תתת|(2)}} כצורה בינונית – תיקבע דרגת נכותו במספר אחוזי הנכות שנקבעו למבחן שבו הפגימה האמורה הוגדרה כצורה ניכרת;
{{ח:תתת|(3)}} כצורה ניכרת – תיקבע דרגת נכותו במספר אחוזי הנכות שנקבעו למבחן שבו הפגימה האמורה הוגדרה כצורה קשה;
{{ח:תתת|(4)}} כצורה קשה – תיקבע דרגת נכותו במספר אחוזי הנכות שנקבעו לאותה פגימה.
{{ח:תת|(ג)}} דרגת נכותו של נכה שנפגם –
{{ח:תתת|(1)}} בכמה פגימות מוכרות באותו פרק – לא תעלה על אחוזי הנכות שנקבעו לקשיון של אותו פרק;
{{ח:תתת|(2)}} בכמה פגימות מוכרות באותה גפה – לא תעלה על אחוזי הנכות שנקבעו לקיטוע החלק הפגום של אותה הגפה, פרט אם נקבעו לאחת מהפגימות האמורות אחוזי נכות העולים על האחוזים שנקבעו לאותו קיטוע;
{{ח:תתת|(3)}} בכמה פגימות מוכרות בעין אחת – לא תעלה על האחוזים שנקבעו לעיוורון של אותה עין.
{{ח:תת|(ד)}} דרגת נכות של נכה שנפגם כמה פגימות מוכרות בזרוע הימנית תחושב לפי {{ח:פנימי|סעיף 9|תקנה 9}}, ובלבד שאחוזי הנכות של אותן פגימות, פרט לפגימה שנקבעו לה אחוזי הנכות הגבוהים ביותר, יחושבו כאילו היו הפגימות בזרוע השמאלית.

{{ח:סעיף|11|קביעת דרגת נכות מחוץ למבחנים}}
{{ח:ת}} לא פורטה נכות מוכרת כפגימה במבחנים, תיקבע דרגת הנכות לפי שיקול דעתה של הועדה תוך התחשבות בפגימה הדומה לה ביותר מבין הפגימות שפורטו.

{{ח:סעיף|12|סטיות}}
{{ח:ת}} הועדה רשאית לקבוע דרגת נכות קטנה או גדולה עד רבע מזו שנקבעה במבחנים, בשים לב למקצועו, גילו או מינו של נכה, ובלבד שדרגת הנכות לא תעלה על 100%.

{{ח:סעיף|13|דרגת נכות באבר זוגי}}
{{ח:ת}} דרגת הנכות בשל פגימה מוכרת באבר זוגי כשהאבר האחר פגום פגימה שאינה פגימה מוכרת, תיקבע על ידי צירוף פגימות שני האברים וניכוי הפגימה שאינה פגימה מוכרת.

{{ח:סעיף|14|תחולת הקביעה}}
{{ח:תת|(א)}} דרגת הנכות אשר קבעה הועדה לנכה שטרם נקבעה לו דרגת נכות היא החל מן התאריך כלהלן –
{{ח:תתת|(1)}} לנכה שדרגת נכותו נקבעה לאחר שהגיש תביעתו לתגמול בתוך המועד שנקבע {{ח:חיצוני|https://fs.knesset.gov.il/4/law/4_lsr_210335.pdf|בחוק נכי רדיפות הנאצים (הארכת מועד), התשי״ט–1959}} (להלן – המועד המקורי), או לאחר שהוארך לו המועד המקורי – החל מיום כ״ז באדר ב׳ התשי״ד (1 באפריל 1954);
{{ח:תתת|(2)}} לנכה שדרגת נכותו נקבעה אחרי שהגיש תביעתו לתגמול בתוך המועד שנקבע {{ח:חיצוני|https://fs.knesset.gov.il/6/law/6_lsr_210330.pdf|בסעיף 12(ב) לחוק נכי רדיפות הנאצים (תיקון מס׳ 2), התשכ״ט–1969}}, או לאחר שהוארך לו המועד שנקבע כאמור – מהאחד לחודש שבו הגיש את תביעתו;
{{ח:תת}} ואולם הועדה רשאית לקבוע לנכה דרגות נכות שונות לגבי התקופה שבין אותו תאריך לבין היום שבו קבעה הועדה את דרגת הנכות.
{{ח:תת|(ב)}} נקבעה לנכה דרגת נכות שתחילתה כאמור בתקנת משנה (א)(2) ולאחר מכן הוארך לו המועד המקורי, יראו את דרגת הנכות שנקבעה כאמור כחלה גם לגבי התקופה שבין יום כ״ז באדר ב׳ התשי״ד (1 באפריל 1954) לבין היום שבו מתחילה דרגת הנכות שנקבעה לו לראשונה כאמור (להלן – התקופה המוארכת), אם באה על כך הסכמת הרשות המוסמכת והנכה; לא הוסכם כאמור, תקבע הועדה הרפואית את דרגת הנכות לגבי התקופה המוארכת, והוראות תקנות אלה יחולו על קביעה זו, בשינויים המחוייבים.
{{ח:תת|(ג)}} דרגת הנכות שהועדה קבעה בדיון מחדש לפי {{ח:פנימי|סעיף 15|תקנה 15}} היא מתאריך בו פקע תקפה של דרגת הנכות הזמנית שקבעה הועדה הרפואית האחרונה לגבי הפגימה הנדונה, אך רשאית הועדה לקבוע דרגות נכות שונות לגבי התקופה שבין המועד שפקע תקפה של דרגת הנכות הזמנית לבין הקביעה החדשה.

{{ח:סעיף|15|מועד לקביעה מחדש}}
{{ח:תת|(א)}} עם קביעת דרגת נכותו של נכה, תחליט הועדה אם קביעתה זאת היא לתקופה בלתי מסויימת או שיש לקבוע את הדרגה מחדש במועד מאוחר יותר, ובמקרה זה תציין בהחלטה את המועד לקביעה מחדש.
{{ח:תת|(ב)}} החליטה הועדה שיש לקבוע מחדש את דרגת הנכות ישולם התגמול על פי קביעתה עד למועד שציינה לקביעה מחדש והוא יחודש רק לאחר הקביעה מחדש.

{{ח:סעיף|16|ביטול הקביעה}}
{{ח:ת}} הורשע אדם בעבירה לפי {{ח:חיצוני|חוק נכי רדיפות הנאצים#סעיף 22|סעיף 22 לחוק}} וקביעת דרגת הנכות של הנכה הושפעה מן הפעולות שבקשר אתן הורשע אדם כאמור, רשאית הועדה, על פי בקשת הרשות המוסמכת, להחליט שהקביעה בטלה מעיקרה.

{{ח:קטע3|פרק ב סימן ב|סימן ב׳: ועדה רפואית עליונה}}

{{ח:סעיף|17|ועדה רפואית עליונה ומועד להגשת הערר}}
{{ח:ת}} נכה רשאי לערור על החלטת הועדה בדבר דרגת נכותו בפני ועדה רפואית עליונה שנתמנתה לפי {{ח:חיצוני|חוק נכי המלחמה בנאצים#סעיף 12א|סעיף 12א לחוק נכי המלחמה בנאצים, התשי״ד–1954}} (להלן – ועדה רפואית עליונה) תוך שלושים ימים מהתאריך שבו נמסרה לו ההחלטה וכל עוד לא קיבל תגמולים או לאחר שהחזיר אותם אם קיבלם; הרשות המוסמכת רשאית לערור כאמור תוך ששים ימים מהתאריך שבו נמסרה לה ההחלטה.

{{ח:סעיף|18|אופן הערר}}
{{ח:תת|(א)}} ערר יוגש למזכיר בשלושה העתקים ויצויינו בו נימוקי הערר.
{{ח:תת|(ב)}} המזכיר יעביר את הערר ליושב ראש הועדה והעתק ממנו ימסור לרשות המוסמכת – אם הוגש הערר בידי הנכה, או לנכה – אם הוגש הערר בידי הרשות המוסמכת.

{{ח:סעיף|19|הארכת המועד להגשת ערר}}
{{ח:ת}} לא הגיש הנכה ערר במועד הנקוב {{ח:פנימי|סעיף 17|בתקנה 17}} רשאי הנכה בהסכמת הרשות המוסמכת, לערור תוך שלושים ימים מהיום האחרון להגשת הערר כאמור {{ח:פנימי|סעיף 17|בתקנה 17}}.

{{ח:סעיף|20|סמכויות הועדה הרפואית העליונה}}
{{ח:ת}} ועדה רפואית עליונה רשאית לאשר את החלטת הועדה הרפואית, לבטלה או לשנותה, בין שנתבקשה לעשות זאת ובין שלא נתבקשה, בין שהעורר הוא הנכה ובין שהוא הרשות המוסמכת.

{{ח:סעיף|21|תחולת הוראות}}
{{ח:תת|(א)}} {{ח:פנימי|סעיף 4|תקנות 4}}, {{ח:פנימי|סעיף 5|5}} {{ח:פנימי|סעיף 8|ו־8 עד 16}} יחולו על ערר בפני ועדה רפואית עליונה, בשינויים המחוייבים לפי הענין.
{{ח:תת|(ב)}} {{ח:חיצוני|תקנות נכי המלחמה בנאצים (ועדה רפואית עליונה)#סעיף 1|תקנות 1}}, {{ח:חיצוני|תקנות נכי המלחמה בנאצים (ועדה רפואית עליונה)#סעיף 2|2}}, {{ח:חיצוני|תקנות נכי המלחמה בנאצים (ועדה רפואית עליונה)#סעיף 9|9}}, {{ח:חיצוני|תקנות נכי המלחמה בנאצים (ועדה רפואית עליונה)#סעיף 11|11 עד 14}}, {{ח:חיצוני|תקנות נכי המלחמה בנאצים (ועדה רפואית עליונה)#סעיף 16|ו־16 עד 20 לתקנות נכי המלחמה בנאצים (ועדה רפואית עליונה), התשי״ז–1957}}, יחולו על אופן הרכבת הועדה הרפואית העליונה ודרכי עבודתה.

{{ח:סעיף|22|אי־התייצבות העורר}}
{{ח:ת}} ערר הנכה ולא התייצב בפני הועדה הרפואית העליונה במועד ובמקום שנקבעו בהזמנה, רשאית הועדה לדון ולהחליט בערר שלא בפניו לפי החומר שברשותה ולדחות את הערר אם לדעתה אין החומר מספיק; אולם, אם הודיע העורר לפני המועד שנקבע לדיון בערר או אחריו שאינו יכול להתייצב מסיבה סבירה שיפרט, רשאי יושב ראש הועדה לקבוע מועד אחר לדיון.

{{ח:סעיף|23|אי־התייצבות בערר שהגישה הרשות המוסמכת}}
{{ח:ת}} עררה הרשות המוסמכת, והנכה לא התייצב בפני הועדה הרפואית העליונה במועד ובמקום שנקבעו בהזמנה ולא נתן סיבה סבירה לאי־התייצבותו, רשאית הועדה הרפואית העליונה לדון ולהחליט לפי החומר אשר ברשותה.

{{ח:סעיף|24|אי־התייצבות הנכה בערר שלא הוחלט בו}}
{{ח:ת}} עררה הרשות המוסמכת והנכה לא התייצב במועד ובמקום שנקבעו בהזמנה ועקב כך לא החליטה הועדה הרפואית העליונה בערר, רשאית הרשות המוסמכת לדחות את תשלום התגמולים עד למועד שבו יתייצב הנכה בפני הועדה הרפואית העליונה במועד ובמקום שייקבע לאחר שהנכה יגיש בקשה למזכיר וישלם את כל ההוצאות שנגרמו לרשות המוסמכת עקב אי־התייצבותו כאמור.

{{ח:קטע3|פרק ב סימן ג|סימן ג׳: דיון מחדש וקביעת דרגת נכות שנית}}

{{ח:סעיף|25|קביעת דרגת נכות שנית}}
{{ח:תת|(א)}} עברו שלוש שנים מאז נקבעה לאחרונה דרגת נכותו של הנכה או שהגיע המועד לדיון על קביעה מחדש של דרגת הנכות לפי {{ח:פנימי|סעיף 15|תקנה 15}}, רשאי הנכה או הרשות המוסמכת לבקש קביעה מחדש של דרגת הנכות; הוראות תקנות אלה יחולו על קביעה זו, בשינויים המחוייבים.
{{ח:תת|(ב)}} על בקשה לקביעת דרגת נכות מחדש כאמור בתקנת משנה (א) יחולו הוראות {{ח:פנימי|סעיף 19|תקנה 19}} בשינויים המחוייבים.

{{ח:סעיף|26|אי־התייצבות לבדיקה מחדש}}
{{ח:ת}} לא התייצב הנכה לבדיקה לצורך קביעה מחדש כאמור {{ח:פנימי|סעיף 25|בתקנה 25}} ולא נתן סיבה מתקבלת על דעת הרשות המוסמכת לאי־התייצבותו, רשאית הרשות המוסמכת לדחות את תשלום התגמולים עד למועד שבו יתייצב לבדיקה.

{{ח:קטע2|פרק ג|פרק ג׳: הוראות שונות}}

{{ח:סעיף|27|סודיות}}
{{ח:ת}} המסמכים הרפואיים אשר בידי ועדה או בידי ועדה רפואית עליונה הם סודיים אך מותר להביאם לידיעת אדם אשר לעזרתו או לשירותו נזקקות הועדות בקשר לקביעת דרגת נכות וכן לידיעת הרשות המוסמכת.

{{ח:סעיף|28|ביטול}}
{{ח:ת}} תקנות נכי רדיפות הנאצים (קביעת דרגת נכות), התשי״ח–1957 – בטלות.

{{ח:סעיף|29|תחילה}}
{{ח:ת}} תחילתן של תקנות אלה ביום י״א בתשרי תשמ״ד (18 בספטמבר 1983).

{{ח:חתימות|י״ט באלול התשמ״ג (28 באוגוסט 1983)}}
* '''יורם ארידור'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]